Държавен вестник, бр. 70, 2002 г., стр. 26

С Т Р .  26
Д Ъ Р Ж А В Е Н   В Е С Т Н И К
Б Р О Й  70
3. годен до;
4. указания за условия на съхранение;
5. указания за употреба, ако липсата им
води до неподходяща употреба на ароматич-
ния продукт;
6. нетно тегло, изразено в единици за маса
или за обем;
7. наименованието и адреса на производи-
теля или на лицето, което опакова, или наиме-
нованието и адреса на вносителя при случаите
на внос;
8. номер на партидата;
9. в случай на смесени аромати от арома-
тични съединения и препарати и други храни-
телни съставки и добавки, включително тех-
нологични разтворители и разредители, се
изброяват:
а) ароматичната съставка съгласно т. 1;
б) наименованието на всяка от останалите
съставки и при наличност нейния Е номер в
низходящ ред на техните количества.
(2) Терминът “натурален” или друг едноз-
начен термин се добавя само към наименова-
нието на съставка, която представлява при-
родно ароматично съединение и/или арома-
тичен препарат. Терминът “натурален” може
да не се добавя, ако самото наименование на
природното ароматично съединение и/или
ароматичния препарат съдържа информация,
че то е от храни с растителен или животински
произход.
Чл. 13. Информацията по чл. 11 и  12 се пред-
ставя на видно място с ясни, четливи и трайни
букви на български език или на чужд и на бъл-
гарски език.
Чл. 14. Ароматичните продукти местно про-
изводство и от внос трябва да отговарят на изис-
кванията на тази наредба.
Допълнителна разпоредба
§ 1. По смисъла на тази наредба:
1. “Ароматично съединение” е определено
химическо съединение с ароматични свойства,
както следва:
а) натурално, което е получено от храни от
растителен или животински произход в суро-
во състояние или преработени с процеси, тра-
диционни за тези храни (вкл. сушене, печене
и ферментация), чрез подходящи физични ме-
тоди (вкл. чрез дестилация и екстракция с раз-
творител) или чрез ензимни и микробиоло-
гични процеси;
б) натурално-идентично, което е получено
чрез химически синтез или изолиране с хими-
чески процеси и което е химически идентично
на съединение, естествено присъстващо в рас-
тителни или животински храни, както е описа-
но в буква “а”;
в) синтетично ароматично съединение, ко-
ето е получено чрез химически синтез и което
не е химически идентично със съединение, ес-
тествено присъстващо в растителни или жи-
вотински храни, както е описано в буква “а”.
2. “Ароматичен препарат”  е продукт, раз-
личен от “ароматично съединение”, дефини-
рано в т. 1, буква “а”, концентриран или не,
който има ароматични свойства и е получен от
храни от растителен или животински произ-
ход в сурово състояние или преработени с про-
цеси, традиционни за тези храни (вкл.сушене,
печене и ферментация), чрез подходящи фи-
зични методи (вкл. чрез дестилация и екстрак-
ция с разтворител) или чрез ензимни и микро-
биологични процеси.
3. “Ароматичен препарат от преработка” е
продукт, който е получен при спазване на доб-
рата производствена практика, чрез нагрява-
не до температура не по-висока от 180 °С в про-
дължение на не повече от 15 мин. на съставки,
които не е задължително да имат ароматични
свойства, но поне една от тях  съдържа азот
(амино), а друга е редуцираща захар.
4. “Пушилен препарат” е екстракт от пушек,
използван в традиционните процеси на опуш-
ване на храни.
5. “Аромат” е търговското наименование на
смеси от ароматични съединения и препарати,
които могат да съдържат хранителни съставки
и други добавки, вкл. технологични, като разт-
ворители и носители.
6. “Колкото е необходимо” е условие на про-
изводствения процес, съгласно което добав-
ката се използва в количества, не  строго оп-
ределени, но не по-високи от необходимите
за постигане на очаквания технологичен
ефект.
Преходни и заключителни разпоредби
§ 2. Тази наредба се издава на основание
чл. 6 ал. 2, т. 1, 2, 4 и 5 от Закона за храните
(ДВ, бр. 90 от 1999 г.) и е съгласувана с минис-
търа на икономиката и министъра на земеде-
лието и горите.
§ 3. Наредбата влиза в сила шест месеца след
обнародването є в “Държавен вестник”.
§ 4. Тази наредба отменя действието на чл. 12
и приложения № 8, 9 и 10 към него на Наредба
№ 45 от 1995г. за хигиенните норми и изисква-
ния за добавките в хранителните продукти (ДВ,
бр. 110 от 1995 г.).
Министър: Б. Финков